માનવમિત્ર, નવી દિલ્હી : ચક્રવાત 'તિતલી' ઓડીશા અને આંધ્રપ્રદેશમાં ત્રાટકતા આઠ લોકોનાં જીવ ગયા છે. આધ્રપ્રદેશના શ્રીકાકુલમ અને વિજયનગરમમાં મોટા પાયે તારાજી સર્જી છે. ઓડીશામાં જો કે, કોઈના મોતની ખબર આવી નથી પણ ગજપતિ અને ગંજમ જિલ્લામાં આ ચક્રવાત ભારે તબાહી છોડી ગયું છે. આ ચક્રવાતને કારણે અનેક જગ્યાએ વૃક્ષો અને વીજળીના થાંભલા ધરાશાયી થયા છે. તો છાપરા અને મકાનો તિતલીની લપેટમાં આવી જતા અનેક લોકો બેઘર બન્યા છે. તિતલી ત્રાટક્યુ ત્યારે ૧૪૦ થી ૧૬૫ કિ.મી. પ્રતિ કલાકની ઝડપે પવન ફૂંકાયો. સૌથી વધારે નુકશાન આંધ્રપ્રદેશમાં થયું છે.